El grup de recerca ALGOS coordina la nova Xarxa Espanyola de Dolor Infantil – URV Activ@\nEl grup de recerca ALGOS coordina la nova Xarxa Espanyola de Dolor Infantil\nAquesta nova estructura implica a vuit grups de recerca i a més de 100 investigadors, de diferents àmbits i formació que agrupen tots els seus coneixements en favor del dolor crònic infantil\nALGOS, el grup de recerca de la Universitat Rovira i Virgili que coordina la Càtedra de Dolor Infantil URV – Fundació Grünenthal coordinarà la recentment creada Xarxa Espanyola de Dolor Infantil (REDIN). Es tracta d’una destacada contribució per a la millora en el coneixement del dolor infantil. “Des de la creació del nostre grup de recerca en dolor, ja ens plantejàvem la creació d’una xarxa de treball de recerca en dolor infantil que permetés compartir coneixements i experiències per promoure l’interès i facilitar la recerca i l’estudi del dolor infantil. La finalitat és doncs contribuir a millorar l’abordatge del dolor infantil, particularment del dolor crònic infantil, un problema que afecta a un 30% d’aquesta població”, explica l’investigador Jordi Miró, coordinador del Grup ALGOS i director de la Càtedra de Dolor Infantil.\nREDIN, la xarxa de xarxes en recerca sobre dolor infantil\nSeguint els passos del Grup ALGOS, REDIN també té un clar component multidisciplinar. La Xarxa Espanyola de Dolor Infantil inclourà una experts de diferents àrees i especialitats com medicina, psicologia, infermeria, fisioteràpia, pedagogia, enginyeria i comunicació. Aquesta nova estructura implica a vuit grups de recerca espanyols i a més de 100 investigadors, de diferents àmbits i formació que agrupen tots els seus coneixements en favor del dolor crònic infantil.\nLa creació de REDIN comptarà amb recursos específics per facilitar recerques de major extensió i àmbit d’aplicació de les que els grups podrien permetre’s de forma aïllada. També facilitarà la disseminació dels resultats de la recerca i contribuirà a un millor i més estès coneixement dels problemes que persisteixen a Espanya, i a la vegada, compartir possibles solucions. “La concessió de finançament per a crear REDIN és un altre signe més que algunes coses estan canviant i que existeix un major interès per un problema que ha passat desapercebut, i que segueix sense atendre’s com caldria. A més, consolida el sentit i la raó de ser del nostre grup de recerca (ALGOS) i la Càtedra de Dolor Infantil”, afegeix el Dr. Miró.\nREDIN a més a més apostarà per assumir reptes dins l’espai europeu i poder liderar la recerca en dolor infantil, ampliant les seves fronteres i fent més fàcil la seva internacionalització.\nSobre Grup ALGOS\nEl grup d’investigació ALGOS de la Universitat Rovira i Virgili és un grup multidisciplinar de clínics i investigadors interessats en ajudar en l’avenç en l’estudi i tractament del dolor infantil i la millora del seu tractament. Com a grup, ALGOS està reconegut per la Generalitat de Catalunya com a grup consolidat en recerca del dolor. Des del grup ALGOS s’investiga i avalua l’eficàcia de diferents tipus de tractaments pel dolor crònic amb l’objectiu d’ajudar a millorar la qualitat de vida de les persones.\nSobre Càtedra de Dolor Infantil URV – Fundació Grünenthal\nSota el lema ‘Investigar, compartir, millorar’, la Fundació Grünenthal i la Universitat Rovira i Virgili van crear el 2015 la Càtedra de Dolor Infantil amb l’objectiu de millorar la qualitat de vida dels nens i adolescents amb dolor. Es tracta de la primera iniciativa d’aquestes característiques que es posa en marxa a Espanya i la formen un grup multidisciplinar de professionals interessats en millorar la qualitat de vida dels nens i adolescents amb dolor. Aquesta càtedra desenvolupa múltiples activitats relacionades amb la recerca, la transferència de coneixement i la sensibilització social, com són la formació a professionals sanitaris, el disseny i desenvolupament de programes específics de recerca, la promoció del coneixement sobre dolor i l’impuls de noves iniciatives per atendre a nens i adolescents amb dolor crònic.\nArxivat a: Càtedres URV, ComCiència, Facultat de Ciències de l'Educació i Psicologia, Recerca, Salut


'Arquitectura' rima amb 'cultura' i 'aventura' (Vicenç Villatoro)\n'Arquitectura' rima amb 'cultura' i 'aventura'\nVICENÇ VILLATORO, DIRECTOR DE L'IRL 26/08/2012 00:00\nAvui més que mai, qui du a terme un projecte d'arquitectura -o literari o musical o en qualsevol àmbit de creació- participa en un doble diàleg. Un diàleg amb la pròpia tradició, amb el propi lloc, desenvolupada al llarg del temps. I un diàleg simultani amb tots els creadors contemporanis, de totes les tradicions. Dos diàlegs, per tant, sincrònic i diacrònic, en eixos perpendiculars. Entenent que diàleg no vol dir necessàriament acord, sinó que pot voler dir també confrontació. En qualsevol cas, contacte fèrtil.\nPer això, per l'Institut Ramon Llull, que té com a objectiu la projecció exterior de la cultura catalana, la presència de l'arquitectura catalana i balear per primera vegada a la Biennal d'Arquitectura de Venècia amb un pavelló propi és una aposta -o si es vol, una aventura- estratègica. Perquè ens toca projectar la cultura, i l'arquitectura és cultura. Perquè la conjuntura actual fa que el sector necessiti més que mai finestres obertes a l'exterior per trobar-hi també mercats. Però sobretot perquè un escenari com la Biennal ofereix aquest doble eix de diàlegs que necessita el creador.\nD'una banda, la Biennal de Venècia és l'espai on la nostra arquitectura es pot trobar amb les arquitectures del món i entrar-hi en diàleg sobre l'agenda complexa que li marca el món contemporani. Anar a Venècia és anar-hi a dialogar, a ensenyar i a aprendre, a dir i a escoltar. Però de l'altra, anar-hi amb veu pròpia, com a cultura catalana, presentar-hi creació contemporània catalana i balear és també exercir el diàleg amb la pròpia tradició i a través d'això fer-la visible al món, aixecar el dit, dir que ets i qui ets.\nL'Institut Ramon Llull ha impulsat aquesta presència i ho ha volgut fer sense dirigisme: oferint al sector la possibilitat de triar un relat a través d'uns comissaris que han sabut bastir un discurs coherent i atractiu i encarnar-lo en obres valuoses que permeten exemplificar-lo. Un discurs que és a la vegada d'aquí i d'ara. En nom de la cultura catalana. En diàleg amb la tradició i amb la contemporaneïtat.


Urbanisme del Consell atorga l'interès general a dues empreses agrícoles\nTant s'Esplet com Illacamp podran ampliar i millorar les seves instal·lacions actuals\nMarta Medrano | 14 novembre 2007\nLa Comissió Insular d'Urbanisme del Consell concedí divendres l'interès general a les societats agrícoles de transformació (SAT) S'Esplet i Illacamp, ubicades a sa Pobla. Encara que l'interès general per a aquestes dues empreses tenia un informe desfavorable dels tècnics del Consell, els polítics aprovaren per unanimitat la concessió d'aquesta figura urbanística, que permet legalitzar determinades indústries situades en sòl rústic. La notícia ha omplert de satisfacció els responsables d'aquestes dues empreses, que es dediquen sobretot a comercialitzar patates, i que coincideixen que aquesta figura els dóna «autorització» per dur a terme plans d'expansió.\nAixí, d'una banda el president d'Illacamp, Gabriel Crespí, explicà que des que aquesta societat obrí les seves portes a la carretera de Llubí, l'any 1999, se n'havia sol·licitat l'interès general a la institució insular. «L'any passat, quan Francesc Antich visità la nostra empresa, ja li formulàrem aquesta petició, i estam contents que finalment s'hagi complert. «Exportam entre 15 i 20 milions de quilos de patata cada any, i ara tenim pensat instal·lar cambres frigorífiques, que ens permetran invertir més en patates preparades i refrigerades», assegurà. A més, detallà que a partir d'ara Illacamp treballarà per unificar l'empresa, que té una nau llogada al polígon de Can Tro i que ocupa directament devers 30 persones.\nAixí mateix, Crespí recordà que des de 1999 s'ha fet feina amb l'objectiu d'aconseguir la legalitat urbanística. «Haguérem de formular al·legacions a les Normes Subsidiàries de sa Pobla, perquè inicialment aquesta era una àrea de transició. Sense l'interès general sabíem que podríem haver tingut problemes en qüestió d'inspeccions», afegí. Segons el gerent de la societat agrícola S'Esplet, Joan Company, la concessió de l'interès general «permetrà culminar l'expansió d'aquesta societat agrària». «Durant l'època d'exportació, treim entre 500 i 600 tones diàries de patata i per això necessitem ampliar els magatzems, perquè des de fa ja dos anys hi ha moments de màxim de feina en què hem hagut de deixar patates a l'aire lliure, cosa que ens perjudica,» sosté.\nFa tres anys que S'Esplet demanava l'interès general per a les seves naus. Actualment, pels voltants d'aquesta empresa es du a terme, a més, la dotació de serveis, que permetrà que el tràfec de camions que genera aquesta societat sigui més segur. S'Esplet, de fet, ja fou ampliada l'any 2001, però el creixement constant de la producció obliga a fer-ne una nova reforma. Els responsables de s'Esplet i d'Illacamp coincideixen que l'augment de la producció i l'especialització són el camí a seguir per les empreses agrícoles de l'Illa, afectades pels costs de l'insularitat i per marges de benefici cada pic més estrets i que estan en mans de distribuïdores.


Alumni del Màster en Fotografia d'ELISAVA participen al Festival Fine Art d'Igualada | Elisava\nAlumni del Màster en Fotografia d'ELISAVA participen al Festival Fine Art d'Igualada\nData: 24.02.2017 - 19.03.2017\nHora: Consulta l'enllaç al peu\nLloc: Diversos espais (Igualada)\nLes alumni del Màster en Fotografia i Disseny d’ELISAVA Alice Cannara i Hannah Woolf participaran en la cinquena edició del festival de fotografia FineArt Igualada. Una cita cada vegada més ineludible que reuneix fotògrafs internacionals i alumnes de diferents escoles d’art i disseny i que pretén apropar la fotografia a la ciutat, a la vegada que es donen a conèixer espais patrimonials d’Igualada actualment en desús.\nLa mostra fotogràfica és tota una aposta per ubicar Igualada dins del circuit de ciutats vinculades a l’art i al disseny i aquest anys comptarà amb més de 20 espais expositius municipals i efímers com mercats i fàbriques antigues per dinamitzar-ne l’ús de manera efímera.\nL’esdeveniment tindrà lloc del 24 de febrer al 19 de març i, a més de les quasi 50 exposicions fotogràfiques, s’han preparat activitats complementàries com visites guiades, pel·lícules i tallers relacionats. Es pot trobar tota la informació al web www.fineartigualada.cat i a les xarxes socials utilitzant #Fineart17. També s’ha creat una aplicació per a Android en la qual es pot trobar la informació dels diferents esdeveniments repartits per tota la ciutat.


IB3 | Els neerlandesos ja poden viatjar a Balears sense necessitat de PCR negativa quan retornin al seu país\nPortada > economia > Els neerlandesos ja poden viatjar a Balears sense necessitat de PCR negativa quan retornin al seu país\nAixò després que el Govern dels Països Baixos ha col·locat les Illes en la llista de regions amb baixa incidència del coronavirus\nA partir d’avui dissabte, els ciutadans dels Països Baixos podran viatjar a les Balears i també a les Canàries. Així ho ha anunciat l’ambaixador neerlandès a Espanya, Jan Versteeg, a través del seu compte de Twitter. Els turistes dels Països Baixos ja no hauran de presentar una PCR negativa ò guardar una quarantena quan retornin al seu país. Això després que el Govern neerlandès ha col·locat els dos arxipèlags en la llista de regions amb baixa incidència del coronavirus. Això sí, quan aquests turistes entrin a la nostra comunitat, hauran de presentar una PCR negativa tal com marca la normativa espanyola.\nLa presidenta del Govern, Francina Armengol, ha destacat aquest fet com “una passa més cap a la reactivació”, resaltant la importància que té de cara a la recuperació turística; ho ha relacionat amb el compromís de la ciutadania en el compliment de les restriccions.


ERC, PSC i OeC permeten aprovar els pressupostos d'Olot per al 2019 - Diari de Girona\nUn cop fora l'espai Cràter dels comptes, va prevaler la voluntat de no posar traves a la gestió municipal\nx.v. 23.11.2018 | 00:45\nERC, PSC i OeC permeten aprovar els pressupostos d'Olot per al 2019 Diari de Girona\nL'abstenció dels 5 regidors d'ERC, d'un del PSC i el vot a favor d'Olot en Comú van servir per donar pas als pressupostos de l'Ajuntament d'Olot per a l'any 2019. Uns comptes que pugen fins a 35.290.000 euros. La previsió de comptes havia estat tombada en el ple anterior, celebrat el passat 25 d'octubre.\nLlavors ERC va justificar el vot en contra en la disconformitat amb la partida per començar l'espai Cràter, el PSC per no estar d'acord amb unes quantes partides i la CUP per no estar d'acord ni amb les formes ni amb algunes partides.\nDesprés del ple del passat 25 d'octubre, l'alcalde Josep Maria Corominas (PDeCAT-DC) va iniciar les negociacions amb els partits que van donar resultats al ple d'anit.\nAmb la decisió de l'equip de govern PDeCAT-DC de treure l'espai Cràter dels comptes, el grup d'ERC es va donar per satisfet i es va abstenir. El PSC va optar per una abstenció i 2 vots en contra. Segons va explicar el seu portaveu, Josep Guix, l'abstenció va ser per no posar traves a la gestió municipal i els vots en contra pel fet de no estar d'acord amb les inversions. Això no obstant, l'abstenció els va valdre un augment de 25.000 euros en les partides per als bicicarrils i els accessos a les escoles i el compromís pel CAP de Sant Miquel.\nEl regidor Xavier Garcia d'Olot en Comú va mantenir el vot a favor del darrer ple. La seva posició favorable està fonamentada en el fet que hi ha partida per la piscina coberta i amb el compromís de l'equip de govern amb la creació d'un estudi sobre l'habitatge al nucli antic.\nL'acusació de la CUP\nLa CUP no va sorprendre i va mantenir el seu vot en contra. Lluís Riera va demanar la municipalització de la piscina coberta del CNO i va acusar OeC, PSC i ERC de tenir poc compromís d'esquerres.


Inici Bages Sallent Pàgina 136\nLa Llançadora estrena amb èxit de públic a Sallent, el seu primer espectacle\nL’Institut Llobregat de Sallent guanya la simulació de negocis del Tribuna Jove d’UManresa\nControlat l’incendi que ha cremat durant la tarda a tocar de l’eix Transversal\nEl govern demana un estudi de viabilitat del tramvia del Bages\nL’associació Adona’t ja té nova junta\nFa tres setmanes la junta liderada per Maria Àngels Torrades va dimitir en bloc després de molts any portant l’entitat que defensa els drets de la dona. En declaracions a Sallent Informa l’antiga junta estava cansada d’estar tants anys tirant endavant l’entitat i de no tenir prou suport del...\nDavid Saldoni confirma que no existeixen els 30.000 i que des de la Fumera hi ha voluntat de treure de context les declaracions\nDivendres al matí fruit del comunicat que va treure la Fumera, l’Ajuntament de Sallent va emetre un comunicat per desmentir les informacions que s’estaven donant des del col·lectiu. En el comunicat es reconeix que aquesta partida pressupostaria no existeix però que s’hagués pogut habilitar. Tot i així no es va...\n“Hem tingut un paper que ha anat més enllà dels tres diputats”\nLa sallentina Anna Gabriel és la número dos de la llista guanyadora a les primàries de la CUP, un lloc que li dóna clares opcions d'obtenir l'escó després de les eleccions del 27 de setembre. Tot i així, al Parlament hi ha més feines que la de diputada. Aquesta última legislatura hi ha...\nPer la diada, des de Sallent i Cabrianes cap a la Meridiana\nLa Via Lliure a la República Catalana vol omplir la Meridiana barcelonina, i des d'ANC Sallent volen omplir els cinc autobusos que han organitzat per anar-hi. Les inscripcions estan obertes des d'ara fins al set de setembre. Els bitllets es poden comprar per deu euros als establiments sallentins Utopia, Araceli, Tot...\n“Tretze hores donen per molt!”\nMarc Grau, de l'equip de triatló de l'Associació Sallentina de Cultura Física, s'ha estrenat a l'Ironman. A Zurich, Suïssa. Superant-la amb un temps de 12 hores, 48 minuts i 17 segons, i completant el tram de natació amb una meritòria posició 228 dels més de 1.600 participants masculins. Ens ho...\nValentí Escayola és el nou president de la piscina\nLes eleccions a l'Associació Sallentina de Cultura Física donen una clara victòria a la candidatura encapçalada per Valentí Escayola. S'ha emportat gairebé el doble de vots (181) que la de Joan Escaler (92), anterior president. També hi ha hagut 3 vots en blanc i 2 vots nuls. Tot i ser més...\nCom fer que Sallent guanyi població?\nUn dels projectes prioritaris del cartipàs del nou equip de govern és la Planificació Estratègica Sallent 2025. Enfocada a llarg termini, més enllà dels quatre anys de legislatura, pretén centrar-se en la millora demogràfica. És a dir, vol que el poble deixi de perdre habitants, centrant-se en temes com...\nLa majoria d’alumnes de l’institut de Sallent han aprovat la Selectivitat\nDijous a la nit van publicar les notes i en tenim les primeres reaccions. L'Olga Gili, una de les estudiants de segon de Batxillerat que ha participat a les proves, ens ha explicat que la majoria d'alumnes han aprovat. Només n'han suspès dos. I allà on hi ha hagut...\n“El nou col·lector de salmorra és un projecte de país”\nDesprés de les declaracions del conseller de Territori i Sostenibilitat Santi Vila sobre el nou col·lector, que ha de començar a construir-se com a molt tard l'any vinent, Saldoni n'emfatitza la dimensió de país i els usos que les empreses emissores de salmorra en podran fer. Una d'elles, Iberpotash....\nEl FAES i l’Ateneu s’ajunten per “recuperar la revetlla”\nLa pista coberta del costat del camp de futbol vibrarà durant la nit de Sant Joan, gràcies a aquestes dues entitats, que s'han organitzat per recuperar la festa. Avui divendres és l'últim dia per comprar els tiquets del sopar al FAES, a l'Ateneu Popular Rocaus o a Ca l'Amadeu. A...\n1...135136137138Pàgina 136 de 138


Els partits es donen més temps per a tancar un acord sobre la llengua\nPreveuen que la reforma de la llei de política lingüística es debati en el ple del 10 de maig\n20.04.2022 - 13:52\nLa reforma de la llei de política lingüística no es començarà a tramitar dimarts que ve ni s’aprovarà dijous. La junta de portaveus del Parlament de Catalunya no ha inclòs finalment aquest punt a l’ordre del dia del pròxim ple. ERC, el PSC i els comuns preveuen que la llei es debati en el ple del 10 de maig. Junts ha demanat més temps per a aconseguir més consens polític i social i la resta de partits han avalat l’ajornament per a facilitar-lo, malgrat que en consideren urgent l’aprovació.\nAquesta no és la primera vegada que es frena la tramitació de la reforma que reconeix el castellà com a llengua d’aprenentatge als centres educatius en funció dels projectes lingüístics dels centres, sense fixar percentatges, i que respon a la sentència del 25% de castellà. El PSC, ERC, JxCat i ECP ja van decidir a finals de març donar-se un mes de marge per a intentar refer el consens, encara que la idea inicial era que es pogués aprovar per la via d’urgència en el primer ple de l’abril. Junts –que es va despenjar del pacte el vespre del mateix dia que el van presentar– ha fixat dues condicions per a avalar la reforma: que se’n canviï l’articulat i que s’ampliï el consens amb les entitats defensores de la llengua. La implicació de Junts en l’acord va provocar una revolta interna dins del partit que no s’ha asserenat. El malestar s’ha estès entre les bases i una part de la direcció tampoc no avala el redactat actual. Tot plegat complica que Junts es pugui mantenir en l’acord a quatre tenint en compte, a més, que la direcció del partit es renovarà en un congrés al juny.\nConvoquen una altra manifestació contra la llei: dimarts a l’Arc de Triomf\nLa tramitació de la reforma de la llei de política lingüística ha mobilitzat entitats en defensa de la llengua i la comunitat educativa, que no en coneixien els continguts. Els promotors de la llei s’havien de reunir avui al parlament amb la Plataforma Pública i en Català, formada per organitzacions sindicals i estudiantils. Però ahir al vespre els van anul·lar la reunió, segons que han lamentat membres de la plataforma en una roda de premsa, en què han reclamat als partits la retirada de la proposició de llei, que s’obri un procés de diàleg amb la comunitat educativa, i han convocat la ciutadania a una manifestació dimarts vinent, a les sis de la tarda, a l’Arc de Triomf de Barcelona, a tocar del parlament i coincidint que la cambra debatrà la tramitació de la reforma. Una convocatòria que, de fet, coincideix amb la de l’ANC, que serà dimarts i dijous davant de la cambra. La plataforma, que compta amb el suport de la CUP, defensa que el català sigui l’única llengua vehicular per a evitar que hi hagi segregació lingüística, reclama més recursos perquè els centres puguin aplicar la immersió d’acord amb la llei d’Educació de Catalunya, que no se’ls deixi sols en l’elaboració dels projectes lingüístics, i considera que el govern ha d’assumir la responsabilitat d’una desobediència massiva de la sentència del 25% de castellà.\nIntegren la plataforma USTEC-STEs, Intersindical-CSC, CGT, COS, FAC, SEPC i les aFFAc (Associacions Federades de Famílies d’Alumnes de Catalunya). Iolanda Segura, portaveu d’USTEC-STEs, ha argumentat que la proposta “posa en greu perill la vehicularitat del català en els centres educatius” perquè obre la porta a la vehicularitat del castellà, i es podria generalitzar l’ús del castellà com a llengua d’aprenentatge si així ho determinés un govern de la Generalitat format per uns altres partits, encara que els actuals assegurin que no ho serà així. “Només amb una escola pública i de qualitat, accessible per a tothom, podem garantir l’ús del català”, ha dit Marta Daviu, portaveu nacional del SEPC.


Càritas - Parròquia de Calella\nEn descriure els diferents serveis concretem on estem ubicats. La majoria de llocs són locals parroquials, però el nostre domicili social és al c/ Església, 51. Calella, 08370 Tel. 93 769 45 06. També podeu contactar a través del nostre correu: caritas.calella@gmail.com\nA Calella ens decantem més per una Càritas de promoció i reinserció que no pas per una de merament assistencial, tal com ho hem demostrat al llarg dels anys.\nEl primer que oferim és atenció a qualsevol persona que truca a la nostra porta. Fruit d´escoltar-la, si està al nostre abast l´ajudem, i si no ho està, la derivem a Serveis Socials de l’Ajuntament, amb qui col·laborem estretament, a fi de que sigui atesa pels professionals que puguin estudiar la millor manera d’actuar.\nAquest servei d’Acollida, el fem de dilluns a divendres de 10 a 13h al local del c/ Església, 51. Tel. 93 769 45 06\nPensant en la dignitat de la persona, aquest servei està basat en el sistema de punts, sempre d´acord amb el nombre de membres de la unitat familiar, i funciona com un economat on l´usuari pot triar i adquirir els productes que necessiti dins de la gama de que disposem i dels punts que se li hagin assignat.\nLa comunicació amb l’Ajuntament és molt fluida i són els assistents i educadors socials els qui un cop analitzats els casos ens fan les oportunes derivacions.\nTot el producte ens ve donat per l´Unió Europea, Banc dels Aliments, IRPF (la creueta amb finalitats socials de la renda), El Gran Recapte (a Calella al 2017 es varen recollir 23 tones i varen colaborar 142 voluntaris), campanyes als centres educatius de la ciutat, especialment per Nadal, i alguns donatius particulars. Si mai ens falta quelcom de bàsic comptem també amb el suport de l’Ajuntament. L’any 2017 vàrem ajudar a 341 famílies a la nostra ciutat.\nEl Centre está situat al c/ Balmes 141, on atenem els usuaris els dimarts, dimecres i divendres de 17 a 20h Tel. 685 07 44 18\nDegut a la necessitat, hem obert un servei especial d’aliments infantils tots els matins de dilluns a divendres de 10 a 13h al c/ Església, 51.\nAssesoria Jurídica a Immigrants\nEn el seu moment vàrem detectar que hi havia una necessitat important en el col·lectiu dels immigrants, era l´assessorament jurídic en aspectes bàsics com ara documentació, permisos, reagrupament familiar… Des d’aleshores un especialista ve cada dijous de 9 a 12h al c/ Església, 51 per atendre totes les consultes que se li formulen.\nT.A.L.C. el Taller d’acollida Lingüística i Cultural\nAquest curs fonamentalment dóna classes de català a immigrants. El període lectiu será enguany d´octubre a abril ambdós inclosos, els dimarts i dijous de 19 a 20.30h i els dimecres de 19 a 20h als locals del c/ Jovara, 102. Procurem estar coordinats amb l´Escola d´Adults de l´Ajuntament.\nRober de Segona Mà\nTenint sempre present la dignitat de la persona, aquest servei està ideat com a rober-botiga, de manera que l´usuari tria les peces del seu gust i se les queda per un donatiu simbòlic, que arribat el cas no se li demana (si ve derivat d´acollida o de serveis socials). Tota la roba ha estat revisada i està en perfecte estat. En altre cas ja no va a la botiga si no que es dóna juntament amb els sobrants a Roba Amiga, que al seu torn fa una segona tria i una part va a països del tercer món i l´altra es recicla.\nRes del que ens arriba es llença. Això fa també que de mica en mica anem captant gent interessada per un sistema de consum més sostenible i solidari.\nEl procés comença amb la gent que ens dóna la roba. Gràcies a ells, per exemple l´any 2017 vàrem poder atendre 2.700 persones que van poder aprofitar més de 6.000 kg de roba i a més vàrem donar 471 sacs a Roba Amiga. També vàrem entregar material infantil com ara cotxets o trones. Estem al c/ Raval 2, de dilluns a divendres de 10 a 13h i de 17.30 a 20h.\nEn aquest camp tenim una doble línia d´actuació. D’una banda formem part del Patronat de la Fundació Hàbitat Solidari, nascuda ara fa vint anys de la mà de Càritas Calella, avui ja sota l’empar de l´Ajuntament i que preveu acabar l´any gestionant prop de cent vivendes.\nD’altra fem ajuts econòmics directes en temes de lloguers i subministraments, fonamentalment en col.laboració amb Serveis Socials. Atenem una mitjana de 80 famílies per any.\nPer qualsevol qüestió relacionada amb habitatge cal anar a Acollida. Si voleu contactar amb la Fundació, està al c/ Jovara, 149 de dilluns a divendres de 9 a 14.30h Tel. 93 769 76 80\nPer aquest nombrós col.lectiu tenim el programa Apadrinar un Avi, des del 2016, que posa en contacte jovent de quart d´ESO amb gent gran de les residències a qui visiten setmanalment compartint experiències i afecte.\nTambé per a ells cel.lebrem un dia especial, la Festa de la Gent Gran que normalment se celebra el segon diumenge de maig.\nTambé recentment hem iniciat tres nous programes:\nSer gran amb dignitat, adults voluntaris que visitaran ancians a residències o domicilis particulars, en aquest darrer cas enviats per Serveis Socials o CAP, oferint acompanyament, escolta, conversa i afecte.\nA prop, acompanyament telefònic a persones grans que viuen a casa seva.\nGrans experts, on es tracta de col.laborar amb persones grans en preparar una presentació per infants de Primària tot explicant el seu antic ofici.\nMalgrat que la nostra tasca fonamental es centra en les necessitats de la nostra ciutat, de cap manera podem restar indiferents a determinats esdeveniments o catàstrofes, passin on passin. En aquets supòsits endeguem campanyes extraordinàries de suport per ajudar els damnificats. Per posar un exemple, el 2017, animats per l´estada a Calella de la Creu de Lampedusa, vàrem enviar un total de 9.504 euros pels refugiats.\nVolem senyalar que malgrat no formin part de Càritas Calella col·laborem en major o menor mesura amb d´altres projectes i entitats socials que creiem molt interesants com ara són: el Menjador Social Poble Nou, Horts Socials, L´Encenall o la Marató TV3.\nTambé som membres de tots els Consells Municipals de caire social de la ciutat.\nFins avui no rebem cap tipus de subvenció. Tots els nostres recursos provenen de donatius. Habitualment fem tres col·lectes l´any: Corpus, Festa Major de la Minerva i Nadal. L’any 2017 vam aconseguir un pressupost de 65.000 euros, el 2018 prop un d’uns 90.000.\nCom pots col.laborar\n– Donant roba en bon estat, o adquirint-ne, c/ Raval, 2 de dilluns a divendres de 10 a 13h\n– Donant aliments bàsics, c/ Balmes141, els dilluns, dimecres i divendres, de 10 a 11.30h\n– Fer donatius: ES89 2100 0022 1802 0046 4177 o bé ES82 0081 0102 8400 0192 4404\n– Participant a les col·lectes\n– Donant temps, fes-te voluntari, sempre en necessitem! Tel. 93 769 45 06, de 10 a 13h\nExèquies de Gonçal Palau Montaner\nmaig 26 @ 16:30 - 17:00\nmaig 29 @ 10:00 - 11:00\nmaig 29 @ 12:00 - 13:00


Generalitat i Diputació posaran en marxa un centre de dia per a gent gran a Agullent - VilaWeb\nGeneralitat i Diputació posaran en marxa un centre de dia per a gent gran a Agullent\nEs construirà al solar de l'antic Patronat\nLa Generalitat i la Diputació de València han anunciat que en 2018 i 2019 posaran en marxa sis centres socials nous amb prop de 265 places per a majors i per a persones amb diversitat funcional, amb una inversió d’11 milions d’euros per part de la Diputació. Un dels centres per a majors s’instal·larà a Agullent. La resta serà a Meliana, la Font de la Figuera, Mislata, Aras de los Olmos i Ademús.\nLa vice-presidenta i consellera d’Igualtat, Mònica Oltra; la vice-presidenta de la Diputació, M. Josep Amigó, i la diputada de Benestar Social, Mercedes Berenguer, han presentat aquest dijous aquest programa de col·laboració que es reedita per als dos pròxims anys amb l’objectiu que es renove en la pròxima legislatura.\nA Agullent es destinaran 600.614 euros a un centre de dia per a gent gran, amb 25 places, que es construirà al solar de l’antic Patronat adquirit recentment per l’Ajuntament.


Primer capítol: el berenar dels nous i les noves.\nAvui comença el curs número 40, és a dir, que ha plogut una mica d'ençà que el 1977, el Saltiró va obrir les seves portes al mateix lloc on és avui, però en un edifici molt diferent i que recordem amb nostàlgia (Tot i l'incòmode que era, pobret!).\nI com cada any, comencem donant la benvinguda a tots els nens i nenes "nous", als que vénen per primer cop a la nostra escoleta. És el que anomenem el "berenar de pares i mares", ja que totes les famílies vénen en tropell a descobrir els racons i raconets del Saltiró.\nQuantes aventures ens esperen aquest curs!\nI és que... Fa quaranta anys que anem fent "Saltirons!\nQueda oficialment inaugurat el curs 2017-18.


Torroella reinvindica Miquel Pardas i Pep Ventura, figures claus de la sardana al segle XIX, Torroella de Montgrí i l'Estartit\nInici INICI Informació municipal Notícies Torroella reinvindica Miquel Pardas i Pep Ventura, figures claus de la sardana al segle XIX\nTorroella reinvindica Miquel Pardas i Pep Ventura, figures claus de la sardana al segle XIX\n(25.10.17) El Museu de la Mediterrània organitza la conferència "Pardas i Ventura. 1850, el naixement de la sardana”, a càrrec de Jaume Nonell. L’acte tindrà lloc el dissabte 28 d'octubre a les 18 h i pretén posar la poc coneguda figura de Miquel Pardas al costat del famós Pep Ventura. Enguany es celebra el bicentenari del naixement de les dues figures, personatges que foren cabdals pel món de la sardana. Entre els dos, pels volts del 1850, revolucionaren el panorama musical de l’Empordà i a partir d’ells tot canvià en el que seria el món de la sardana. En un any on la figura de Pep Ventura és llargament recordada, el Museu de la Mediterrània vol homenatjar, tot reivindicant la importància de la seva figura, el torroellenc Miquel Pardas.\n1850. El naixement de la sardana\nEl 1817 naixia a Alcalá la Real, a Jaen, una de les figures més importants del món de la cobla. Naixia Pep Ventura, llargament reconegut i que enguany es celebren multituds d’actes per celebrar el bicentenari del seu naixement. A molts quilometres d’allà, a la localitat de Verges, el mateix any, naixia una figura que ha passat desapercebuda per molta gent però que igual que Pep Ventura fou crucial pel ball de la sardana, Miquel Pardas.\nMiquel Pardas, que va viure bona part de la seva vida a Torroella de Montgrí, i té el seu lloc a la història pel fet que l’any 1850 va publicar el Método per aprendrer á ballar sardanas llargas. Aquest va ser un fet crucial a la història de la sardana i va posar ordre als diferents moviments que fins portaven a terme els balladors de sardanes. És per aquest motiu pel qual tot i ser un personatge gairebé desconegut per molta gent, ens trobem davant un dels més transcendentals protagonistes en l’evolució de la sardana i la cobla durant el segle XIX.\nL’Empordà, i més concretament el territori entre Figueres i Torroella de Montgrí, gràcies a ells dos, es va convertir en l’epicentre del naixement de la sardana.\nLa conferència de Jaume Nonell al Museu de la Mediterrània, a part d’explicar la contribució de Pardas a la sardana, fet en el qual n’ha fet diversos estudis, ens explicarà la relació que varen tenir els dos grans personatges de meitat del segle XIX i que varen revolucionar el món de la sardana.\nPardas i Ventura varen ser més que coneguts i Nonell ha trobat documentació que els dos varen assistir a la ballada de sardanes que es va fer l’1 d’Octubre de 1860 a Montserrat davant la reina Isabel\nMiquel Pardas i Roure (Verges, Baix Empordà, 1817 - Barcelona, 1872)\nFou un teòric musical que ajudà a establir la coreografia de la sardana llarga, per a la qual cosa recopilà, sembla, les normes ja establertes.\nS'establí, de molt jove, a Torroella de Montgrí. Va fer també de marxant de fires i mercats. Tenia la dèria de la dansa i no li costava gaire deixar, a vegades, el negoci per anar a una o altra festa, fins i tot acompanyat de la seva filla: era un excel•lent ballador. El 1850 va publicar a Figueres el Mètodo per apendre de ballar sardanes llargues. Traslladat a Barcelona, en enviduar, la vida irregular va malmetre la seva salut i l'any 1872 va morir a l'Hospital de la Santa Creu.\nJosep Maria Ventura i Casas (Alcalá la Real, Jaén, 1817 - Figueres, Alt Empordà, 1875)


Hotel Vigo Plaza Vigo Espanya - Ofertes d'hotels amb els MILLORS DESCOMPTES EN LÍNIA\n2 llits individuals i 1 llit doble i 3 sofàs llit\nProgreso, 13, Valladares, Vigo, Espanya, 36202 - Veure al mapa\nMés informació sobre Hotel Vigo Plaza\nL'Hotel Vigo Plaza està situat al centre de Vigo i ofereix habitacions amb internet Wi-Fi gratuïta i un bar obert les 24 hores. Les habitacions de l'hotel presenten una decoració d'estil senzill i modern i disposen de parquet, escriptori, TV de pantalla plana i bany privat amb banyera o dutxa i assecador. Algunes tenen vista sobre la desembocadura de la ria de Vigo. L'Hotel Vigo Plaza ofereix molts serveis, com ara recepció oberta les 24 hores, un saló, servei d'habitacions i servei de bugaderia i rentatge en sec. Cada dia se serveix un bufet d'esmorzar amb una selecció àmplia de productes. A més, l'edifici disposa d'ascensor. L'Hotel Vigo Plaza és a 5 minuts a peu de diversos bars, restaurants i botigues. A només 500 m trobareu el port, que ofereix un servei regular de vaixell a les illes Cíes. Pontevedra és a 25 minuts amb cotxe.\nS'admeten animals de companyia d'un pes màxim de 20 kg. Cal que indiqueu el nombre total de persones de la reserva (cal especificar si són adults o nens) amb antelació. Podeu indicar-ho a l'apartat de peticions especials de la reserva o posar-vos en contacte amb l'establiment.\nComentaris d'Agoda (2)Comentaris de Booking.com (1238)


L'oposició a l'ampliació de l'aeroport critica la Generalitat per "haver cedit al xantatge d'Aena"\n[EN DIRECTE] Repunt dels hospitalitzats al País Valencià: 731 ingressats a planta i 159 a les UCI\t[EN DIRECTE] Repunt dels hospitalitzats al País Valencià: 731 ingressats a planta i 159 a les UCI\nL’oposició a l’ampliació de l’aeroport critica la Generalitat per haver cedit al “xantatge d’Aena”\nLa plataforma Zeroport, el batlle del Prat de Llobregat, Lluís Mijoler, i la CUP critiquen el pacte\nL’acord entre el govern català i l’espanyol per a ampliar l’aeroport del Prat ha caigut com un gerro d’aigua freda entre els diferents actors polítics i socials que s’hi havien posicionat en contra. El més vehement ha estat el batlle del Prat de Llobregat, Lluís Mijoler, que s’ha mostrat indignat i ha acusat el govern d’haver cedit al “xantatge d’Aena“.\nCreu que la Generalitat ha actuat amb deslleialtat per haver arribat a un pacte amb l’estat espanyol mentre l’ajuntament s’oposa a les obres. Respecte de les declaracions del vici-president Puigneró en què explicava que el projecte no comportaria la invasió de la Ricarda, Mijoler ha dit que mentia.\nLa plataforma Zeroport, integrada per col·lectius ecologistes i veïnals de Catalunya que rebutgen l’ampliació, també s’han sorprès de l’acord: “La primera gran acció del govern és pactar amb el govern espanyol per destruir el Delta del Llobregat i continuar amb el creixement d’aeroports en plena emergència climàtica? Ens trobareu en lluita, no passareu.”\nAlejandro González: “Els empresaris fan un xantatge amb l’ampliació de l’aeroport”\nEl president Quim Torra també ha visibilitzat el seu malestar. Ha escrit a Twitter que després de viure la covid-10, creia que “mai més no prendríem una decisió que pogués anar contra el medi ambient, la natura i la terra, que és el llegat pels nostres fills. M’equivocava”.\nLa CUP també rebutja l’acord perquè considera que és un atemptat ecològic i climàtic que no respecta el territori.\n❌ Rebutgem l'acord entre l'Estat i la Generalitat per l'ampliació de l'aeroport del Prat. És un atemptat ecològic i climàtic que no respecta el territori, és incompatible amb la reducció d'emissions i segueix aprofundint en un model insostenible i precari. pic.twitter.com/gIEZgMFBvA\n— CUP Països Catalans (@cupnacional) August 2, 2021\nBarcelona en Comú, que a través d’Unides Podem governa amb el PSOE a l’estat espanyol, també ha criticat el pacte i ha interpel·lat directament ERC: “De debò que avalareu aquesta proposta?”.\n20 milions de passatgers més i carregar-se els compromisos internacionals en matèria d’emergència climàtica.\nDe debò ERC avalarà aquesta proposta? https://t.co/EEnTqcY6Fh\n— Barcelona En Comú (@bcnencomu) August 2, 2021


Centenari del número mil del setmanari olotí ‘El Deber’. Xarxa d'Arxius Comarcals (XAC)\nCentenari del número mil del ...\nCentenari del número mil del setmanari olotí ‘El Deber’\nLa Vitrina del Mes, 29\nData04.02.2016 - 29.02.2016\nEl 12 de febrer de 1916, el setmanari olotí El Deber (1897-1936) arribava al número mil. Era la primera vegada que una publicació olotina ho aconseguia. Amb motiu d’aquest centenari, l’Arxiu Comarcal dedica la Vitrina del Mes de febrer a aquest setmanari, una petita mostra amb exemplars i altres materials relacionats amb aquesta revista catòlica que al llarg del primer terç del segle XX va tenir una incidència notable en la vida política i religiosa de la ciutat.\nL’any 1897, un grup de membres de la Congregació de Sant Lluís Gonçaga tragué a la llum El Deber. La iniciativa de fundar un setmanari catòlic a Olot va ser avalada per Esteve Ferrer, el poderós rector de la parròquia de Sant Esteve d’Olot, però el control sobre la publicació, que en els últims anys li han atribuït alguns historiadors, no està provat documentalment. Més versemblant és veure en l’aparició d’El Deber un episodi de la pugna que a finals del segle XIX mantenien a la ciutat els sectors conservadors integristes (fundadors d’El Deber) i els sectors conservadors regionalistes que s’aplegaven al voltant de L’Olotí, òrgan del Centre Catalanista.\nDe fet, la responsabilitat última ideològica d’El Deber al llarg dels seus quaranta anys d’existència mai no fou evident, entre centenars d’articles amb pseudònim o sense signar. Els successius directors –des del primer, Josep M. de Garganta, fins a l’últim, Joan Arau–, sovint homes de palla, no van tenir mai la responsabilitat sobre la línia ideològica. Alguns col·laboradors, com el prevere tradicionalista Josep M. Burch i el sacerdot periodista Carles de Bolòs, van marcar la línia de la publicació, que va tenir com a fil conductor la crítica de la modernitat en les seves diferents manifestacions: el naturalisme, les teories evolucionistes, el cinema, l’ensenyament laic, la piscina, etc.\nAtès que aquestes idees considerades dissolvents s’expressaven a través de les publicacions periòdiques, El Deber s’autoproclamà apòstol de l’anomenada “bona premsa” i es convertí en fustigador de la “mala premsa”. En aquest sentit, la història d’El Deber és també la crònica de les seves disputes amb bona part de les revistes olotines: amb L’Olotí i La Tradició Catalana, per l’hegemonia entre els sectors catòlics; amb la Revista Olotina, per la qüestió catalanista; amb La Democracia, L’Ull, La Lluna d’Olot i La Ciutat d’Olot, per motius religiosos i de moralitat.\nPolíticament, El Deber defensà la unió de les dretes, una fórmula que li donà bons resultats i que personificà la figura del diputat olotí Pere Llosas, a qui el setmanari publicà diversos discursos parlamentaris. Aquesta opció, però, s’estroncà l’any 1915, quan els carlins no donaren suport a la candidatura nacionalista, trencaren la unitat i fundaren La Tradició Catalana. El naixement del nou setmanari (1917) deixà temporalment El Deber en una posició moderada (arribà a patir una suspensió de dos mesos durant la dictadura de Primo de Rivera) fins que l’adveniment de la República radicalitzà novament la seva actitud. La Guerra Civil significà la seva desaparició.\nEl Deber fou una publicació formalment acurada, amb una estructura que no canvià gaire amb el temps i que inclogué sempre el butlletí indicador de les funcions religioses setmanals. Publicà una desena de fulletons –com les Notas Históricas de Olot (1899-1914), d’Esteve Castellà i Llovera–, i donà cabuda a algunes sèries interessants, com les llegendes de Josep Berga i Boix o les epístoles de Josep Saderra contra les normes ortogràfiques de l’Institut (que El Deber, en canvi, adoptà). Finalment, la lectura del setmanari és indispensable per elaborar qualsevol antologia de la poesia religiosa produïda a les terres gironines en el primer quart del segle XX.\nDe dilluns a divendres, de 9 a 14 h i de 15.30 a 18 h. Dissabte, 6 de febrer, de 9 a 14 h


Paula Orenes es proclama campiona de la seva conferència amb els Thunderbirds - La Veu - Esports\nPaula Orenes es proclama campiona de la seva conferència amb els Thunderbirds\nLa montcadenca, de 19 anys, està estudiant a la Casper College dels Estats Units i juga a la Primera Divisió de la NJCAA, torneig que dispusten esportistes d'edat júnior\n13/03/2018 - Rafa Jiménez\nPaula Orenes, de 19 anys, s’ha proclamat amb el seu equip, els Thunderbirds, campiona de la conferència regional IX de la Primera Divisió de bàsquet de la NJCAA, torneig que disputen els estudiants d’edat júnior de diferents disciplines esportives als Estats Units. Els Thunderbirds van guanyar els tres partits de la fase final que es va disputar al seu pavelló entre el 8 i el 10 de març. La montcadenca, que està estudiant Enginyeria Química a la Casper College, a l’estat de Wyoming, va fer 11 punts a la final contra el Western Nebraska (85-75) i ha estat escollida com a integrant de l’equip ideal de la fase final i de tota la conferència, sent la segona millor encistelladora. Els Thunderbirds disputaran entre el 19 i el 24 de març a la ciutat de Lubbock (Texas) la fase final que enfronta els 16 millors equips dels Estats Units.\nOrenes, que es va formar al CB Montcada i que al 2016 va debutar a la segona màxima categoria del bàsquet espanyol amb el Femení Sant Adrià, va marxar un any després per estudiar als EUA. La montcadenca ha rebut ofertes de les universitats de Florida i Dakota del Nord per continuar amb els seus estudis i jugar a la Primera Divisió Universitària, una categoria per sota de la WNBA.


longevitat de cafè – Termwiki, millions of terms defined by people like you\nHome > Terms > Catalan (CA) > longevitat de cafè\nlongevitat de cafè\nLa noció que beure cafè regularment pot fer una persona a viure més temps. Un 14 anys d'estudi realitzat pels instituts nacionals de salut i AARP trobat que el cafè bevedors en realitat viscut més temps per tant com de 10 a 15 per cent en comparació amb gent que no beuen cafè. L'estudi, que impliquen algunes 400.000 persones, s'ha trobat que els homes que bevien com a mínim sis tasses de cafè un dia tenir una casualitat més baixa de 10 per cent de morir durant el període de 14 anys. Per a les dones que era fins i tot més baix, 15 per cent inferior no bevedors de cafè. L'ingredient més àmpliament estudiades — cafeïna — no va jugar un paper en els resultats de l'estudi.\nAls resultats contradicted anterior estudis sobre el consum de cafè com cafeïna va ser vinculat a augmentar nivell de colesterol dolent i pressió arterial almenys en el curt termini i aquells al seu torn podria augmentar el risc de malaltia cardíaca. Els científics també vaig aprendre que càncer preus es puja entre bevedors de cafè informal per algunes raons desconegudes.\nCristina Diaz Figueras\nCàlcul de Pasqua\nPasqua cau el primer diumenge posterior al primer dissabte després de la primera lluna plena posterior al equinocci. (L'equinocci acostuma a ser el 21 ...


AJAC VI | Nau Ivanow\nCicle d’inexperiències i exposició AJAC VI\nL’AJAC (Agrupació de Joves Arquitectes) organitza un cicle de tertúlies amb els guanyadors dels Premis AJAC VI, on expliquen les seves "Inexperiències" i anècdotes pel que fa a les seves obres, projectes, treballs d’investigació o projectes final de carrera.\nEl Cicle d’Inexperiències és obert a tots els públics interessats en l’arquitectura i en tot el treball que aquesta comporta, explicat pels joves arquitectes que s’endinsen en aquesta professió, i enriquit amb les aportacions del públic.\nL’EXPOSICIÓ AJAC VI PREMI JOVES ARQUITECTES\nMostra els treballs seleccionats pels jurats en els diferents àmbits del premi: obra construïda, obra no construïda, treballs d’investigació i projectes final de carrera. L’exposició forma part integrant del premi i té la voluntat de contribuir a la projecció d’aquests arquitectes i/o equips, mitjançant la difusió de la seva producció. A més dels projectes premiats, es projecta el documental AJAC VI que es va enregistrar el novembre de 2008. El premi AJAC pretén donar a conèixer la producció dels arquitectes joves, recolzant així la seva projecció.\nL’exposició s’inaugurarà amb la primera tertúlia del Cicle, el 18 de març, a les 19h.\nDates de les tertúlies: 18 i 25 de març i 1 d’abril de 2009, 19h.


Ricardo, un dia faràs una de grossa !\nDivendres, a dos quarts de dues el meu Ricardo em diu que havia de parlar amb mi de forma urgent. Li vaig dir que tenia una petita reunió amb la cap del departament de diversitat i que el podria atendre a tres quarts i mig de dues. Ell em va dir que d’acord, que s’esperava, que no tenia pressa i que estava molt interessat en fer-me saber una cosa. El vaig mirar als ulls i, de seguida, em va picar la curiositat. Vaig anar a la sala de professorat, vaig deixar les meves coses a la lleixa i em vaig trobar amb l’Àngels. Em va informar sobre uns cursets que feien al centre de recursos sobre les competències bàsiques i vam quedar en assistir-hi tots dos dimecres a la tarda. Vaig sortir de la sala de reunions i vaig anar a trobar-me amb el meu alumne. Estava assegut al sofà de l’entrada de l’institut i quan vaig fer el gest d’asseure’m al seu costat em va dir molt seriós i inquiet,\n__no, millor entrem a classe, allà ningú ens veurà.\nHe de dir que em va estranyar el to però el seu nerviosisme em va fer creure que estava parlant seriosament. Vam entrar a l’aula i ell, darrera meu, va tancar la porta. Em vaig girar cap a ell i li vaig dir una mica preocupat;\n__què et passa, Ricardo?\n__No em passa res, però em podria passar. – va dir de forma enigmàtica\n__Ricki, explica’t- li vaig dir mirant-lo fixament als ulls.\n__Ostres profe, no sé si dir-t’ho, - va dubtar un instant i de sobte em va demanar -t’ho puc dir en castellà?\n__Sí, però deixa’t d’osties i digues què caram et passa. __ vaig dir ja una mica empipat.\n__Profe, la CIA ha ido a mi casa de Santo Domingo__ em va dir en un to preocupat\n__Què? – vaig dir jo estranyat i perplex.\n__¡Que la CIA me está buscando. Me están buscando!__ em va deixar anar com qui no vol la cosa\n__¿Pero que me estás contando?__li vaig dir, pensant en aquell moment que el Ricardo m’estava fent una broma en pla sèrie americana o de càmera oculta.\n__Que si profe, que me buscan porque el lunes por la noche dí con un código de números muy extraños, los introduje y FLASH! Entré en una página tope rara de los servicios secretos. No entendí nada porque estaba todo en inglés.__em va dir molt seriós.\n__Tu has vist moltes pelis, Ricardo__ li vaig dir incrèdul.\n__T’ho juro, profe, que és veritat. Es veu que he entrat en arxius secrets i ara volen localitzar-me i liquidar-me. Han buscat pel meu país i, de ben segur, ja deuen estar volant cap a Barcelona.\nVaig obrir la porta de la classe i vaig dir:\n__Vinga, Ricardo, bon cap de setmana._ vaig donar per acabada la conversa. Ja feia tard i em quedava tot un cap de setmana per gaudir del meu guanyat descans.\n__Jaume, Jaume, creeme, por favor, POR FAVOR!!!\nJa no vaig fer cas de les seves paraules i vaig enfilar el passadís cap a la sala de profes en el precís instant que dos homes alts, corpulents; vestits amb americana negra, camisa blanca, corbata i ulleres fosques, parlaven en anglès amb en Jordi Viña.


Cesa La Doe Majons Campitello di Fassa Itàlia - Ofertes d'hotels amb els MILLORS DESCOMPTES EN LÍNIA\nStrèda Roma 25, Campitello di Fassa, Campitello di Fassa, Itàlia, 38031 - Veure al mapa\nSi el que està buscant és per un hotel ben situat a Campitello di Fassa, no busqui més enllà de Cesa La Doe Majons. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Cesa La Doe Majons asseguren una estada plaentera als seus clients. Per a la comoditat i comfort dels seus clients, l'hotel ofereix habitació familiar.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, aparell de televisió LCD/pantalla de plasma, cuina americana per satisfer els clients més exigents. Les instal.lacions d'oci de l'hotel, que inclouen camp de golf (a 3 km), jardí estan dissenyades per escapar i relaxar-se. Cesa La Doe Majons és una elecció inteligents per a viatgers a Campitello di Fassa, i ofereix una estada relaxant i sense molèsties.\nCal que informeu el Cesa La Doe Majons de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (19) Parelles (1) Viatgers en solitari (1) Famílies amb infants petits (11) Famílies amb infants grans (5) Grups (1)